**Ministru kabineta noteikumu projekta "****Grozījums Ministru kabineta 2014. gada 2. decembra noteikumos Nr. 737 "Attīstības plānošanas dokumentu izstrādes un ietekmes izvērtēšanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019. gada 7. maijā rīkojums Nr. 210 ”Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” kā rīcības plāna pasākumu (244.7.apakšpunktu) izvirzīja uzdevumu - Izveidot vienoto tiesību aktu projektu izstrādes un saskaņošanas portālu, lai digitalizētu un modernizētu valsts un pašvaldību pārvaldes procesus.Ministru kabineta 2017. gada 31. augusta rīkojums Nr. 469 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)" |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Š.g. 2. septembrī ir ieplānota Vienotā Tiesību aktu projektu izstrādes un saskaņošanas portāla (turpmāk – TAP portāls) darbības uzsākšana. Turpmāk tiesību aktu projekti, politikas plānošanas dokumenti un ar tiem saistītā informācija tiks izstrādāta, saskaņota un virzīta TAP portālā. Ņemot vērā, ka Ministru kabineta 2009.gada 7. aprīļa noteikumiem Nr. 300 “Ministru kabineta kārtības rullis” tiek izteikts jaunā redakcijā, veicot gan redakcionālus, gan būtiskus grozījumus, kuru rezultātā uzlabota noteikumu struktūra, teksta redakcija un stils, lai padarītu to lietotājam vienkāršāk uztveramu un saprotamu. Tiek precizēta politikas plānošanas dokumentu aktualizēšanas kārtībā, nosakot, ka grozījumus veic politikas plānošanas dokumenta pamattekstā un apstiprināšanai Ministru kabinetā iesniedz dokumenta konsolidēto redakciju. Atbilstoši spēkā esošajam regulējumam pēc grozījumu veikšanas politikas plānošanas dokumentā atbildīgajai ministrijai ir jau šobrīd pienākums sagatavot un iesniegt konsolidēto politikas plānošanas dokumentu. Praksē ir konstatēti gadījumi, kad konsolidētās versijas atšķiras no pieņemtajiem grozījumiem, līdz ar to ietaupot laiku un resursu, kā arī, uzlabojot kvalitāti, šādi dokumenti būtu virzāmi uzreiz konsolidētās redakcijas formā. Bieži vien grozījumi paši par sevi nedod priekšstatu par grozījuma būtību, ir jāskatās un jāvērtē pamatteksts. Politikas plānošanas dokumentiem nav strikta juridiskā tehnika, to pamatteksts parasti ir apjomīgs, nestrukturēts, nenumurēts, līdz ar to grūti aprakstīt, kurā vietā ir veicams konkrētais grozījums. Iepriekš izteiktās bažas, ka Ministru kabinetā tiks uzsāktas diskusijas par visu dokumentu kopumā, pastāv jau šobrīd, līdz ar to konsolidētās versijas apstiprināšana nemaina iespēju izteikt iebildumu vai uzsākt diskusiju par visu dokumentu kopumā. Lai izsekotu konsolidēto teksta izmaiņām var izmantot esošo tehnoloģiju iespējas salīdzinot dokumentu versijas, savukārt ja nākotnē tiktu nodefinēta numerācijas, nodaļu un sadaļu struktūra, šādu dokumenta veidu būtu iespējas strukturētā veidā sagatavo TAP portālā ar iespēju ātri un ērti izsekot izmaiņām. Uzsākot TAP portāla ekspluatāciju netiks turpināta ierastā kārtība par politikas plānošanas dokumentu nosūtīšanu uz Politikas plānošanas dokumentu datubāzi, jo pieņemtie politikas plānošanas dokumenti (konsolidētās redakcijas) būs publiski pieejami TAP portālā. Savukārt vēsturiskie politikas plānošanas dokumenti būs pieejami Politikas plānošanas dokumentu datubāzē. Liela daļa no vēsturiskiem dokumentiem ir pieejama arī tīmekļa vietnē [www.likumi.lv](http://www.likumi.lv). Papildus norādām, ka grozījumu veikšanai Ministru kabineta rīkojuma tiks izgūts TAP portālā no tīmekļa vietnes [www.likumi.lv](http://www.likumi.lv) savukārt grozīto konsolidēto plānošanas dokumenta versiju ministrija pievienos datnes veidā. |
| 3. | Projekta izstrādē iesaistītās institūcijas un publiskas personas kapitālsabiedrības | Nav attiecināms |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās pārvaldes iestādes, atvasinātas publiskas personas un pastarpinātās pārvaldes iestādes, kuras sagatavo normatīvo aktu projektus, politikas plānošanas dokumentus un piedalās Valdības rīcības plāna izstrādē. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts ir saistīts ar Ministru kabineta noteikumu projektu "Ministru kabineta kārtības rullis" (izsludināts 2021. gada 17. jūnija Valsts sekretāru sanāksmē (prot. Nr. 24 32. §)), ar kuru cita starpā ir paredzēts noteikt, ka TAP portālā tiek sagatavoti tiesību aktu projekti, kā arī nodrošināta turpmāka projektu aprite. |
| 2. | Atbildīgā institūcija | Valsts kanceleja |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Ministru kabineta kārtības ruļļa projekta un saistīto projektu regulējumā ir ietverti vairāki procesi, kuri ir realizēti TAP portālā. TAP portāla izstrādes laikā tika iesaistītas visas ministrijas un to padotības iestādes, kā arī TAP portāls un tajā ietvertā funkcionalitāte tika demonstrēta Nevalstisko organizāciju un Ministru kabineta sadarbības memoranda īstenošanas padomē uz kuru tika uzaicināts plašs biedrību un nodibinājumu loks. TAP portālu sabiedrība tiks informēta šādi: * Portāla prezentācija Delfi.lv tiešraidē, kuras laikā tiks skaidrota portāla būtība, funkcijas un sabiedrības ieguvumi no tā. Pasākums tiks popularizēts VK sociālo tīklu kontos; NVO tiks izsūtīti ielūgumi pieslēgties pasākuma tiešraidei.
* Piecu īsu, informatīvu video izplatīšana, kuros sabiedrība tiek iepazīstināta ar TAP portālu, tā nodrošinātajām iespējām sekot līdzi tiesību aktu projektu apritei un valdības darbam, kā arī izmantot e-pakalpojumu “Sabiedrības līdzdalība”.
* Trīs informatīvu materiālu izplatīšana NVO. Šajos materiālos tiks iekļauti gan jau minētie video, gan citi vizuālie materiāli, piem., infografikas, un skaidrojoši teksti par to, kādas funkcijas TAP portāls piedāvā sabiedrībai un NVO.
* Viedokļraksti un intervijas drukātajos medijos, ziņu portālos, TV un radio raidījumos, lai skaidrotu TAP portāla nodrošinātās iespējas efektīvāk iesaistīties sabiedrības līdzdalībā.
* Komunikācija sociālajos tīklos.
 |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, 2021.gada 2. jūnijā noteikumu projekts ievietots Valsts kancelejas tīmekļa vietnē. |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiešās pārvaldes iestādes, atvasinātas publiskas personas un pastarpinātās pārvaldes iestādes, kuras sagatavo normatīvo aktu projektus, politikas plānošanas dokumentus un piedalās Valdības rīcības plāna izstrādē. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz noteikt jaunas pārvaldes funkcijas un neparedz izmaiņas institucionālajā struktūrā |
| 3. | Cita informācija | Nav |

Ministru prezidents A. K. Kariņš

Viktors Sidorenkovs 67082982

viktors.sidorenkovs@mk.gov.lv